கேள்வி: சபரர் என்பது என்ன?
பதில்: சபரர் அல்லது சபரசுவாமி (Śabara), ஜைமினி ரிஷி எழுதிய மீமாஞ்சம் கிமு 57ல் உரை எழுதியவர். சபரசாமியின் பூர்வ மீமாம்ச சூத்திர உரைகளுக்கு குமாரிலபட்டர் விரிவான விளக்க உரை எழுதினார். சபரசாமி பதஞ்சலி முனிவருக்கு பிந்தியவரும், வாத்சாயனர் முந்தியவரும் ஆவார். மீமாம்ச சூத்திரத்திற்கான தனது உரையில், தர்மத்தை அறிவதற்குப் பிரத்யட்சம் (புலன்காட்சி), அனுமானம், ஊகம் அல்லது ஒப்புமை ஆகியவை ஆதாரங்களாக இருக்க முடியாது என்று சபரர் எழுதுகிறார். அறிவதற்கான மற்ற வழிகள் அனைத்தும் பிரத்யட்சத்தைச் சார்ந்தே உள்ளன என்றும் அவர் குறிப்பிடுகிறார். தர்மத்தைப் புரிந்துகொள்ள பிரத்யட்சத்தைப் பயன்படுத்த முடியாததால், அறிவதற்கான மற்ற வழிகளையும் பயன்படுத்த முடியாது. இந்தத் தர்க்கத்தின் அடிப்படையில், தர்மத்தை அறிவதற்கு சாட்சியம், குறிப்பாக வேதம் மட்டுமே ஒரே வழி என்று சபரர் வாதிடுகிறார்.